laion/Wikipedia-Exotic huggingface dataset:
G-ღრუბელი

G-ღრუბელი (ან უბრალოდ G ღრუბელი) — ვარსკვლავთშორისი ღრუბელი, რომელიც მდებარეობს ადგილობრივი ვარსკვლავთშორისი ღრუბლის გვერდით. მზე ამჟამად მისი მიმართულებით გადაადგილდება. ამჟამად უცნობია, მზე მოთავსებულია თუ არა ადგილობრივ ვარსკვლავთშორის ღრუბელში, ან რეგიონში, სადაც ორი ღრუბელი ურთიერთქმედებენ. G ღრუბელი მოიცავს ვარსკვლავებს: ალფა კენტავრი, კენტავრის პროქსიმა და ალტეირი (და შესაძლებელი ბევრ სხვასაც). ↑ http://interstellar.jpl.nasa.gov/interstellar/probe/introduction/neighborhood.html დაარქივებული 2013-11-21 საიტზე Wayback Machine. , Our Local Galactic Neighborhood, NASA ↑ http://www.centauri-dreams.org/?p=14203, Into the Interstellar Void, Centauri Dreams ↑ http://jila.colorado.edu/research/astrophysics/interstellar-medium, The Interstellar Medium, 22nd October 2012 ↑ http://www.igpp.ucla.edu/public/mkivelso/refs/PUBLICATIONS/Redfield%20LISM.pdf დაარქივებული 2014-08-11 საიტზე Wayback Machine. , Physical Properties of the Local Interstellar Medium, 22nd October 2012 ↑ http://iopscience.iop.org/0004-637X/593/2/868/pdf/17092.web.pdf, LOCAL INTERSTELLAR MATTER: THE APEX CLOUD, 22nd October 2012 ↑ http://www.newscientist.com/blogs/shortsharpscience/2012/02/spacecraft-probes-gas-cloud-sw.html დაარქივებული 2015-12-24 საიტზე Wayback Machine. , Spacecraft probes gas cloud swaddling the solar system, New Scientist, 22nd October 2012
Secure Digital

ფლეშ მეხსიერება Secure Digital Memory Card (SD) — მეხსიერების ბარათის ფორმატი, რომელიც სპეციალურად შექმნილია პორტატიული მოწყობილობებისთვის. დღესდღეობით ის ფართოდ გამოიყენება ციფრულ ფოტოაპარატებში, მობილურ ტელეფონებში, კომუნიკატორებში, სმარტფონებში, ელექტრონულ წიგნებში და მრავალ სხვა მოწყობილობებში. Secure Digital ფლეშ მეხსიერება შემუშავებული იყო Panasonic-ის, SanDisk-ის და Toshiba-ს მიერ. საბაზოდ აღებული იყო მულტიმედია (MMC) ბარათი. იგი ანონსირებული იყო 2000 წელს Matsushita, SanDisk და Toshiba ს მიერ. ცნობილია ამ ფორმატის 4 თაობის ბარათები: SD 1.0 —8 მბ - 2 გბ-მდე SD 1.1 —4 გბ -მდე SDHC —32 გბ -მდე SDXC —2 ტბ -მდე ბარათები ჩაწერა/წაკითხვის სიჩქარის მიხედვით იყოფა შემდეგ კლასებად : 1,2,4,6,10,16 SD Class 2 — (ჩაწერის სიჩქარე არანაკლებ 2 მბ/წმ) — 13x SD Class 4 — (ჩაწერის სიჩქარე არანაკლებ 4 მბ/წმ) — 26x SD Class 6 — (ჩაწერის სიჩქარე არანაკლებ 6 მბ/წმ) — 40x SD Class 10 — (ჩაწერის სიჩქარე არანაკლებ 10 მბ/წმ) — 66x SD Class 16 — (ჩაწერის სიჩქარე არანაკლებ 16 მბ/წმ) — 106x SD, SDHC и SDXC მეხსიერების ბარათებისთვის სტანდარტულ ფაილურ სისტემად ითვლება FAT (2 გბ მოცულობის ბარათებისთვის FAT16, 32 გბ მოცულობის ბარათებისთვის FAT32, ხოლო 32 გბ-ზე დიდი მოცულობის ბარათებისათვის exFAT). მიუხედავად ამისა, შესაძლებელია მათი სხვა ფაილურ სისტემაში ფორმატირებაც. SD Card (Secure Digital Card) Standard დაარქივებული 2014-03-25 საიტზე Wayback Machine. Secure Digital Card Association დაარქივებული 2009-12-18 საიტზე Wayback Machine. http://www.sdcard.org/home/ დაარქივებული 2009-12-18 საიტზე Wayback Machine.
უნგრეთის ადმინისტრაციული დაყოფა

უნგრეთის ტერიტორია დაყოფილია 7 რეგიონად (უნგრ. Magyarország régiói), რომლებიც იყოფა მედიეებად, რომლებიც, თავის მხრივ, იყოფა რაიონებად (აბ კიშტერშეგებად; kistérség). ამჟამად უნგრეთი დაყოფილია 7 რეგიონად, რომლებიც მოიცავს 19 მედიეს, ხოლო მედიეები — 174 რაიონს. გარდა ამისა, უნგრეთის მსხვილი ქალაქები (ბუდაპეშტი, დებრეცენი, მიშკოლცი, სეგედი, პეჩი და დიორი) იმყოფება რესპუბლიკურ მორჩილებაში. თვითმმართველობის ადგილობრივი ორგანოებს წარმოადგენენ მერები და მუნიციპალური საბჭოები, რომელთა ფორმირებაც არჩევნების გზით ხდება. უფლებამოსილების ვადა — 4 წელი. უნგრეთი დაყოფილია 19 მედიედ და ქალაქად, რომელიც მედიეს ტოლია — ბუდაპეშტი. თანამედროვე ადმინისტრაციული დაყოფა შემოიტანეს 1950 წელს. უნგრეთის რეგიონები უნგრეთის ადმინისტრაციული დაყოფა დაარქივებული 2007-11-22 საიტზე Wayback Machine.
Elsiane

Elsiane — კანადური დუეტი, რომლის წევრები არიან მომღერალი და სიმღერების ტექსტების ავტორი, ელსიან კაპლეტი და დრამერი სტეფან სოტო. ჯგუფის სახელწოდება, „Elsiane”, არის ჯგუფის წევრების სახელებიდან შემდგარი. მათი მუსიკალური სტილი სხვადასხვა ჟანრების, როგორებიცაა ჯაზი, კლასიკა, როკი და ელექტრონიკა, ნარევია. ჯგუფმა მუშაობა Elsiane-ის ფსევდონიმით 2000 წელს დაიწყო. ელსიან კაპლეტი დაიბადა და გაიზარდა პერუში, სადაც ბავშვობაში კლასიკურ მუსიკას სწავლობდა, ხოლო უფროს ასაკში გიტარა დაკვრა დაიწყო, ასევე მღეროდა სხვადასხვა ჯგუფში. უკვე 1999 წელს გაემგზავრა მონრეალში, სადაც გაიცნო სტეფან სოტო. თავად სოტო მონრეალშია დაბადებული. ჯგუფის შემადგენლობაში ასევე შედიან მუსიკოსები ჯეფ ფელდმანი (ბას-გიტარა, კლავიშები) და ფილიპ ლუკი (გიტარა, კლავიშები). ელსიან კაპლეტი — ვოკალი სტეფან სოტო — დასარტყმელი საკრავი ჯეფ ფელდმანი — ბას-გიტარა, კლავიშები ფილიპ ლუკი — გიტარა, კლავიშები Hybrid (Elsiane, Inc./Vega Music) — კანადა Mechanics of Emotion (2012, Labratoryband Inc.) Death of the Artist (2017, დამოუკიდებლად გამოცემული) Rin, Tongue and Dorner (2018, დამოუკიდებლად გამოცემული, რიკ შაპეროსთან ერთად) Elsiane (2023, Labratoryband Inc.) ჯგუფის ოფიციალური საიტი Elsiane Myspace-ზე ჯგუფის ფოტო-გალერეა დაარქივებული 2012-07-11 საიტზე Wayback Machine. Elsiane Facebook-ზე
ამბროლაურის განძი

ამბროლაურის განძი — ვერცხლის ნივთებისა და მონეტების შერეული განძი, აღმოჩენილი 1909 წელს ამბროლაურის მახლობლად. შედგებოდა ვერცხლის სურის, ფიალის, 7 ბალთის, 2 ზოდისა და 2287 მონეტისაგან, რომელთაგან 948 დიდი ზომისა ყოფილა, 124 — საშუალო, ხოლო 1215 — წვრილი. ამბროლაურის განძის შემადგენლობიდან 1 ბალთა და 15 მონეტა მოხვდა სანქტ-პეტერბურგის სახელმწიფო ერმიტაჟში, 16 მონეტა — სიმონ ჯანაშიას სახელობის საქართველოს სახელმწიფო მუზეუმში და 1 მონეტა — აზერბაიჯანის ისტორიულ მუზეუმში; დანარჩენი დაკარგულია. მუზეუმებში მოხვედრილი 32 მონეტიდან 5 ცალი XIII-XV სს 2 კირმანეულია (ყველა გახვრეტილია, მათი მასა მერყეობს 1,07 — 2,23 გრამს შორის); 13 — თამაზ I სეფიანის (1524-76) დროინდელი ბისთი (მასა 0,65 — 0,93 გ), ხოლო 14 — აბას I-ის (1587-1629) სახელით თავრიზში (1 ც.), თბილისსა (1 ც.) და ძეგამში (12 ც.) მოჭრილი აბაზი (მასა 7,57 — 7, 78 გ). ამბროლაურის განძი დაფლულია XVII საუკუნის დამდეგს და ასახავს იმდროინდელი საქართველოს სამონეტო მიმოქცევის სურათს. გამოთქმულია, მოსაზრება (ე. პახომოვი, თ. ლომოური), რომ ს. ჯანაშია სახელობის სახელმწიფო მუზეუმში დაცული ე.წ. რაჭისა და „უპასპორტო განძები“ ამბროლაურის განძის ნაწილი უნდა იყოს. ენციკლოპედია საქართველო, თბ. 1997, ტ. I, გვ. 121.
Ribeiroia

Ribeiroia — ბრტყელი ჭიების პარაზიტისებრთა გვარი ტრემატოდების კლასიდან. თანმიმდევრობით აინფიცირებენ Planorbidae-ის ოჯახის ლოკოკინებს, როგორც პირველ დროებით პატრონებს, შემდეგ თევზებს და ამფიბიების მატლებს (ან ლიფსიტებს), როგორც მეორე დროებით პატრონებს და შემდეგ ფრინველებსა და ძუძუნწოვრებს როგორც საბოლოო პატრონებს. ბრტყელი ჭიები თავის ცხოვრებას ლოკოკინებში იწყებენ. მას შემდეგ, რაც ლოკოკინა შემთხვევით შეჭამს Ribeiroia-ს კვერცხებს, ამ კვერცხებიდან გამოჩეკილი პატარა მატლები მის სხეულში იწყებენ ზრდასა და განვითარებას და მალევე იჩენენ შთამომავლობას, ხოლო იმისთვის რომ ლოკოკინამ ზედმეტი ენერგია არ ხარჯოს გამრავლებისთვისა და საკუთარი კვერცხების წარმოებისთვის, პარაზიტები მის რეპროდუქციულ ქსოვილებს ჭამენ, რაც ლოკოკინას გამრავლების შესაძლებლობას უკარგავს. წამოზრდის შემდეგ, პარაზიტების ახალი თაობა ლოკოკინის სხეულს ტოვებს, რათა მათი ახალი მომავალი პატრონი — თევზი ან თავკომბალა იპოვონ. თავკომბალების კიდურების ზრდაზე გავლენის მომხდენი ერთ-ერთი ყველაზე მნიშვნელოვანი ფაქტორი რეტინოლის მჟავის მოლეკულებია (A ვიტამინის ერთ-ერთი ფორმა). თავკომბალას სხეულში მოხვედრამდე Ribeiroia იწყებს ასეთი მოლეკულების გამომუშავებას და როგორც კი თავკომბალების კიდეურების ჩანასახებში მოხვდება იწყებს ამ მჟავის ქსოვილებში გაშვებას. ამის შედეგად დაინფიცირებული თავკომბალების სხეულში ამ მჟავის რაოდენობა 70%-ით აჭარბებს ნორმას და სწორედ ამიტომ თავკომბალებს ეწყებათ ზედმეტი კიდურების ზრდა. მეცნიერების დაკვირვებით ზედმეტკიდურიანი ბაყაყები 41%-ით უფრო მოკლე დისტანციაზე ხტებიან, ვიდრე ჯანმრთელი ბაყაყები. ასევე 66 %-ით ნაკლებად გამძლეები ხდებიან და 37 %-ით ნელა დაცურავენ. ყველაფერი ეს კი დაინფიცირებულ ბაყაყებს იოლ მსხვერპლად ხდის ფრინველებისთვის, რომელნიც Ribeiroia-სთვის საბოლოო დანიშნულების ობიექტია. ჩიტების ორგანიზმში ისინი კვერცხებს დებენ, რომელნიც ჩიტის ექსკრემენტებთან ერთად მალე ლოკოკინების საკვები გახდება. ბოულდერის კოლორადოს უნივერსიტეტის კვლევების თანახმად, Ribeiroia ondatrae-თი დაინფიცირებულ(Ribeiroia-ს ერთ-ერთი სახეობა) წყალსატევში სახეობების მრავალფეროვნება, პირდაპირ გავლენას ახდენს ამ პარაზიტით დაინფიცირების შესაძლებლობაზე. თუ ტბორში ამფიბიის ექვსი სახეობა ბინადრობს, მათში დაინფიცირების შესაძლებლობა 78%-ით ნაკლებია, ვიდრე იმ ბაყაყებში ან ტრიტონებში, რომელნიც ისეთ ადგილას ბინადრობენ სადაც მათი მხოლოდ ერთი სახეობაა გავრცელებული. სახეობების მრავალფეროვნება დიდ გავლენას ახდენს ამ პარაზირების გამრავლებაზე, რადგანაც იმატებს დაინფიცირებისადმი მდგრად წარმომადგენელში მოხვედრის ალბათობა. სოფია დემიანეცი. რისთვის სჭირდება ბაყაყს ზედმეტი კიდურები? დაარქივებული 2013-04-01 საიტზე Wayback Machine. — National Geographic. (2013) (რუსული) CU-Boulder amphibian study shows how biodiversity can protect against disease დაარქივებული 2013-02-26 საიტზე Wayback Machine. — University of Colorado Boulder (2013). (ინგლისური) ბოულდერის კოლორადოს უნივერსიტეტის მიერ ჩატარებული კვლევების ფოტოები და ვიდეო მასალები. დაარქივებულია ორიგინალიდან — 2013-04-09. ციტირების თარიღი: 2013-03-23. ↑ კირილ სტასევიჩი. დიდი ბიომრავალფეროვნება ამცირებს ინფექციებს. (2013)[მკვდარი ბმული]
საქართველო (ენციკლოპედია)

ენციკლოპედია საქართველო — ქართული მრავალტომეული სამეცნიერო გამოცემა, რომელიც მიზნად ისახავს სრულად მიაწოდოს მკითხველს ინფორმაცია საქართველოსა და ქართველებზე, აგრეთვე საქართველოსა და ქართველებთან დაკავშირებულ ყველა მნიშვნელოვან მოვლენაზე, ფაქტსა თუ პიროვნებაზე. „საქართველო“ ანბანური წესით აგებული ენციკლოპედიაა. იგი აშუქებს ცოდნისა და პრაქტიკული საქმიანობის ყველა ძირითად სფეროს. ეს უმდიდრესი მასალა განხილულია საერთო ისტორიულ-კულტურული პროცესის კონტექსტში: ისტორიული წარსულის, თანამედროვეობისა და გეოპოლიტიკური ფაქტორის გათვალისწინებით საქართველო და ქართველი ერი წარმოჩენილია მსოფლიო ცივილიზაციის განუყოფელ ნაწილად. საქართველოში ენციკლოპედიურ და ლექსიკოგრაფიულ მოღვაწეობას მდიდარი ტრადიციები აქვს. ჯერ კიდევ შუა საუკუნეებში ფილოსოფიურ-თეოლოგიურ და საისტორიო-ჰაგიოგრაფიულ თხზულებებს ხშირად ახლდა ენციკლოპედიური ხასიათის კომენტარი. სამეცნიერო ცნებების (ტერმინების), უცხოურ გეოგრაფიულ სახელთა განმარტებანი მრავლად არის ეფრემ მცირის, იოანე პეტრიწის, არსენ იყალთოელისა და სხვა მოაზროვნეთა ნაშრომებში. შემორჩენილია იმავე ხანის თარგმნილ ლექსიკონთა ფრაგმენტები, ქართული საენციკლოპედიო-ლექსიკოგრაფიული მეცნიერების განვითარებაში უდიდესი როლი შეასრულა სულხან-საბა ორბელიანის „ქართულმა ლექსიკონმა“ (1685–1716). იოანე ბატონიშვილის ენციკლოპედიური ნაშრომი „კალმასობა“ (1813–1828) ასახავს მაშინდელი ცოდნის თითქმის ყველა დარგს. 1898–99 წლებში ივანე როსტომაშვილის რედაქციით გამოვიდა მრავალტომეულად განზრახული „რუსულ-ქართული ენციკლოპედიური ლექსიკონის“ პირველი ოთხი წიგნი. XX საუკუნის დასაწყისში ქართველმა მეცნიერებმა ალექსანდრე ცაგარელის, ვასილ პეტრიაშვილისა და ალექსანდრე ხახანაშვილის მეთაურობით გადაწყვიტეს გამოეცათ „საქართველოს ენციკლოპედია“. შეიქმნა ცნობილ მეცნიერთა და საზოგადო მოღვაწეთა საგანგებო ამხანაგობა, შედგენილ იქნა გამოცემის ვრცელი პროგრამა, მაგრამ ამ საქმეს გახორციელება არ ეწერა. 1930-იან წლებში ასევე უშედეგო აღმოჩნდა „დიდი ქართული საბჭოთა ენციკლოპედიის“ მცდელობა. აღსანიშნავია, რომ „ენციკლოპედია საქართველოს“ მასალების შერჩევისა და აგების ძირითად მეთოდოლოგიურ პრინციპებში კარდინალური ცვლილებებია შეტანილი. უპირველეს ყოვლისა იგულისხმება ცალმხრივი იდეოლოგიზაციის, მცდარი შეფასებების, სტერეოტიპებისა და დოგმების დაძლევა. ამ გამოცემაში შესულია მრავალი ახალი ტერმინი, დანარჩენი სტატიები კი როგორც წესი ხელახლა დაწერილი ან გადახალისებული და გადამუშავებულია. „ენციკლოპედია საქართველო“ გამოცემულია ქართული ენციკლოპედიის ირაკლი აბაშიძის სახელობის მთავარი სამეცნიერო რედაქციის მიერ. 2024 წლისთვის დაბეჭდილია ხუთი ტომი. ენციკლოპედიები ენების მიხედვით ქართული ენციკლოპედია {{ქე}} — თარგის გვერდი ენციკლოპედია „საქართველო“, ტ. 1, თბ., 1997. — გვ. 5. ოფიციალური საიტი ↑ „ირაკლი აბაშიძის სახელობის ქართული ენციკლოპედიის მთავარმა სამეცნიერო რედაქციამ ენციკლოპედია „საქართველოს“ მე-5 ტომი გამოსცა“. www.interpressnews.ge. 10 ოქტომბერი, 2024. ციტირების თარიღი: 11 ოქტომბერი, 2024. შეამოწმეთ თარიღის პარამეტრი |access-date= და |date=-ში (დახმარება)
სპანიელები

სპანიელები (ინგლ. სპანიელ < ესპ. español — ესპანური) — სანადირო ძაღლების ჯიშთა ჯგუფი. იყენებენ გარეულ ფრინველზე სანადიროდ ჭაობიდან და ბარდიან ადგილებში. სპანიელების სამშობლოა ესპანეთი (ცნობილია XV საუკუნიდან). სპანიელების ჯიშებია კოკერი, სპრინგერი, ფილდი, ნორფოლდი, რომლებიც XVIII-XIX საუკუნეებში შეიქმნა ინდლისში. ყოფილ სსრკ-შ გამოყვანილია სპანიელების ახალი ჯიში, რომელიც გამოირჩევა ძლიერი აღნაგობით, სხვა თვისებები კი იგივე აქვს, რაც მის წინამორბედებს:კარგი ყნოსვა, ძებნის ძლიერი ინსტინქტი. შეუძლია ფრინველის პოვნა და პატრონთან მოტანა. სპანიელებს მოკლე ფეხები, წაგრძელებული თავი და გრძელი, დაკიდებული ყურები აქვთ. კუდს ლეკვობაში ნახევარზე კვეთენ. სპანიელების ბეწვი გრძელი, სწოი და რბილია, ფერად შავი, წითელი და ყავისფერია ან თეთრია და ჩამოთვლილ ფერთა ლაქები და კოპლები აყრია. სპანიელების სიმაღლე 34-36 სმ აღწევს. ლამაზმა გარეგნობამ და რბილმა ხასიათმა ხელი შეუწყო სპანიელების როგორც ოთახის ძაღლების, ფართოდ გავრცელებიას განსაკუთრებით ინგლისში, სადაც გამოყვანილია სპანიელების დეკორატიული ჯიშები. სააკაძე გ., ქართული საბჭოთა ენციკლოპედია, ტ. 9, თბ., 1985. — გვ. 506.
ბაჩ-კიშკუნის მედიე

ბაჩ-კიშკუნი (უნგრ. Bács-Kiskun) — მედიე უნგრეთში, შეიქმნა 1945 წელს ორი ომამდელი კომიტეტის გაერთიანების შედეგად. მდებარეობს სამხრეთ ალფიოლდში, ტისისა და დუნაის შუამდინარეთში. ადმინისტრაციული ცენტრი — კეჩკემეტი. ბაჩ-კიშკუნი ესაზღვრება ბარანიის, ტოლნისა და ფეიერის მედიეს დასავლეთით (დუნაიზე); პეშტის მედიეს ჩრდილოეთით, იას-ნადკუნ-სოლნოკისა და ჩონგრადის მედიეს აღმოსავლეთით, მდინარე ტისაზე. ბაჩ-კიშკუნის სამხრეთით გადის სახელმწიფო საზღვარი სერბეთთან. უნგრეთის ადმინისტრაციული დაყოფა შეგიძლიათ იხილოთ მედიაფაილები თემაზე „ბაჩ-კიშკუნის მედიე“ ვიკისაწყობში. ოფიციალური საიტი
19 ივნისი

19 ივნისი — გრიგორიანული კალენდრის 170-ე დღე (ნაკიან წლებში – 171-ე დღე). წლის ბოლომდე დარჩენილია 195 დღე. 1790 : საფრანგეთში გაუქმდა თავადაზნაურული ტიტულები. 1829 : სერ რობერტ პილმა შექმნა ლონდონის პოლიცია. 1846 : ნიუ:ჯერსიში გაიმართა  ისტორიაში პირველი მატჩი ბეისბოლში. 1911 : დაარსდა ნორვეგიული საფეხბურთო კლუბი „მიოლდე“ 1937 : ჩრდილოეთ პოლუსის გავლით სტარტი აიღო რეკორდულმა ავიაგადფრენამ საბჭოთა ჯავშირიდან აშშ-ში.  1961 : გამოცხადდა ქუვეითის დამოუკიდებლობა. 1964 : აშშ-ის სენატმა 1964 წლის სამოქალაქო უფლებების აქტი დაამტკიცა. სამოქალაქო უფლებების აქტმა რასობრივი დისკრიმინაცია და სეგრეგაცია უკანონოდ სცნო. 1991 : დასრულდა უნგრეთიდა საბჭოთა ჯარების გამოყვანა. 1999 : გამოვიდა პოპულარული თამაშის “ქაუნთერ სტრაიკის” პირველი ვერსია 2002 : ჰამიდ კარზაი ავღანეთის პრეზიდენტი გახდა. 2008 : კალათბურთში ბოსტონ სელტიქსმა ლოს-ანჯელეს ლეიკერსი დაამარცხა და NBA-ს 2008 წლის ფინალის ჩემპიონი გახდა. 2012 : პაკისტანის უზენაესმა სასამართლომ პრემიერ-მინისტრი იუსუფ რაზა გილანი გადააყენა და მის ნაცვად ამ თანამდებობაზე დაინიშნა რაჯა ფერვეზ აშრაფი. 2022 : გუსტავო პეტრო კოლუმბიის პრეზიდენტად აირჩიეს. 1623 : ბლეზ პასკალი — ფრანგი მათემატიკოსი, ფიზიკოსი, ფილოსოფოსი.(გ.1662) 1861 : ხოსე რიზალი — ფილიპინების ეროვნული გმირი (გ.1896) 1895 : გრამიტონ ასათიანი — ქართველი გინეკოლოგი 1906 : ერნსტ ჩეინი — ინგლისელი ბიოქიმიკოსი (გ.1979) 1844 : ჟოფრუა სენტ-ილერი, ეტიენ — ფრანგი ზოოლოგი 1867 : მაქსიმილიანი — მექსიკის იმპერატორი 1864−1867 (დ.1832) 1980 : ბალაბუევი, ანატოლი — ქართველი გეოფიზიკოსი. 1980 : ალხაზიშვილი, შალვა — ქართველი კრიტიკოსი, ხელოვნებათმცოდნე ალჟირი -  რევოლუციის დღე. ქუვეითი -  დამოუკიდებლობის დღე. აშშ -  მონების განთავისუფლების დღე. აშშ, ტეხასი -  ემანსიპაციის დღე. ტრინიდადი და ტობაგო -  შრომის დღე. ურუგვაი -  ხოსე არტიგასის დაბადების დღე. მართლმადიდებელი ეკლესია აღნიშნავს შემდეგი წმინდანების ხსენების დღეს: ბესარიონ საკვირველთმოქმედი ილარიონ ახალი არქელია, თეკლე და სოსანა სხვა თვეები
სწავლულ კაცთა კომისია

სწავლულ კაცთა კომისია — ვახტანგ VI-ის თაოსნობით შექმნილი ჯგუფი, რომელსაც უნდა დაეწერა „ქართლის ცხოვრების“ გაგრძელება, საქართველოს ისტორია XIV საუკუნიდან და ჩაეტარებინა სარედაქციო სამუშაოები ამ კრებულში. კომისიამ სარედაქციო სამუშაოები XVIII საუკუნის დასაწყისშივე დაამთავრა, XVI-XVII საუკუნეების ისტორიის დაწერა კი — არაუადრეს 1721 წლისა. სწავლულ კაცთა კომისიამ „ქართლის ცხოვრების“ გაგრძელებას წაუმძღვარა შესავალი, რომელშიც განმარტებულია სწავლულ კაცთა კომისიის მოწვევის მიზეზი და მისი მუშაობის უმთავრესი შედეგები. „ქართლის ცხოვრება“ „ახალი ქართლის ცხოვრება“ სტეფნაძე ჯ., ქართული საბჭოთა ენციკლოპედია, ტ. 9, თბ., 1985. — გვ. 626-627.
გილდია

გილდია (კორპორაცია, გაერთიანება) — ფართო გაგებით — სხვადასხვაგვარი გაერთიანება (რელიგიური, პოლიტიკური, თავდაცვითი და ა.შ.) ადრინდელი შუა საუკუნეების დასავლეთ ევროპის ქალაქებში; ვიწრო გაგებით — ვაჭართა კავშირი, რომელიც წარმოიშვა ადრინდელ შუა საუკუნეებში და გავრცელდა მრავალ ქვეყანაში პროფესიული ინტერესებისა და წოდებრივი პრივილეგიების დაცვის მიზნით. გილდია მნიშვნელოვან როლს თამაშობდა ქალაქის თვითმმართველობაში. XII-XIII სს-ში იგი ისეთ მძლავრ ძალად გადაიქცა ევროპაში, რომ აშკარა ბრძოლას უცხადებდა ფეოდალებს. გილდიებმა ხელი შეუწყვეს ფეოდალური წყობილების დაშლას და კაპიტალიზმის განვითარებას. XVI საუკუნის შემდეგ ვაჭართა როლი თანდათანობით დაეცა, მაგრამ გილდიის ვაჭრებმა შეინარჩუნეს სოციალური პრივილეგიები. თბილისში გილდიის ანალოგიური ვაჭართა გაერთიანება იყო ორთაღი (ურთაღი) XIII საუკუნეში. მისი წევრები მონაწილეობდნენ საერთაშორისო სავაჭრო და საკრედიტო ოპერაციებში. მოგვიანებით, XVII-XVIII სს-ში, საგარეო ვაჭრობაში ჩაბმულ ქართველ სოვდაგართა კავშირს სათავეში ქარავანბაში მოექცა. 1875 წლიდან ვაჭართა კორპორაციები და გილდიური კავშირები შეიქმნა. 1880 წელს თბილისში აღრიცხული იყო I გილდიის 49 ვაჭარ-მრეწველი და II გილდიის 1003 ვაჭარი. გუგუშვილი, პ. ენციკლოპედია „საქართველო“, თბ. 1997, ტ. I, გვ. 617 Picard, Liza (2003). Elizabeth's London: Everyday Life in Elizabethan London. Weidenfeld & Nicolson. ISBN 0-297-60729-4.  Brentano, Lujo [1870] (1969). On the History and Development of Gilds and the Origin of Trade-Unions, Research & Source Works Series. Burt Frankin. ISBN 0833703684.  ვიკისაწყობში არის გვერდი თემაზე: გილდია Agarwal, Ankit (2012). „Development of Economic Organizations and their Role in Human Empowerment during the Gupta Period“. History Today. New Delhi. 13. ISSN 2249-748X. Medieval guilds St. Eloy's Hospice
სპარტაკი (საქართველო)

„სპარტაკი“ — ახალგაზრდობის რევოლუციური ორგანიზაცია საქართველოში, რომლის საფუძველზეც შემდგომ წარმოიშვა საქართველოს კომკავშირი (სახელი ეწოდა გერმანიის მუშათა რევოლუციური ორგანიზაციის „სპარტაკის“ გავლენით). „სპარტაკის“ პირველი ორგანიზაცია შეიქმნა 1917 წლის 8 სექტემბერს თბილისში, შემდეგ (ოქტომბერში) ქუთაისში. 1918 წლის ბოლოსათვის „სპარტაკის“ ორგანიზაციები საქართველოს ყველა კუთხეში არსებობდა. „სპარტაკის“ ორგანიზაციების შექმნასა და ორგანიზაციულ განმტკიცებაში გადამწყვეტი როლი ითამაშა რუსეთის ახალგაზრდობის I ყრილობამ (1918, ოქტომბერი, მოსკოვი). ამ დღიდან „სპარტაკის“ ორგანიზაციები თავისი საქმიანობით სრულიად რუსეთის ახალგაზრდობის კომუნისტური მოძრაობის განუყოფელი ნაწილი იყო. 1918 წლის 26 მაისს ჩატარდა „სპარტაკის“ დასავლეთ საქართველოს ორგანიზაციების კონფერენცია, რომელმაც შეიმუშავა ახცალი წესდება და აირჩია ქუთაისის საგუბერნიო ბიურო. 1919 წლის 31 მარტს გაიხსნა „სპარტაკის“ თბილისის საქალაქო კონფერენცია, რომელყეც აირჩიეს „სპარტაკის“ თბილისის კომიტეტი (ბორის ძნელაძის ხელმძღვანელობით), მიიღო წესდება. „სპარტაკის“ საქართველოს ბოლშევიკური ორგანიზაციის ხელმძღვანელობით მუშაობდა, ისინი დიდ მუშაობას ეწეოდნენ ახალგაზრდობის ორგანიზაციული გაერთიანებასა და კომუნისტური სულისკვეთებით აღზრდის საქმეში. 1921 წლის სექტემბრიდან ამიერკავკასიის ახალგაზრდათა კომუნისტურ ორგანიზაციებს ეწოდა რუსეთის ახალგაზრდათა კომუნისტური კავშირის ამიერკავკასიის ორგანიზაცია. კაპანაძე თ., ქართული საბჭოთა ენციკლოპედია, ტ. 9, თბ., 1985. — გვ. 508.
სპარტაკი (გაზეთი)

„სპარტაკი“ — ქართული გაზეთი. საქართველოს ახალგაზრდათა კომუნისტური კავშირის ცენტრალური კომიტეტის ორგანო, გამოდიოდა თბილისში 1922 წლის 22 იანვრიდან 1925 წლის 22 ოქტომბრამდე (1924 წლის 3 აპრილიდან გამოდიოდა როგორც საქართველოს ახალგაზრდათა კომუნისტური კავშირის ცენტრალური და თბილისის კომიტეტების, ხოლო იმავე წლის 3 ივლისიდან საქართველოს ახალგაზრდა ლენინელთა ცენტრალური და თბილისის კომიტეტების ორგანო). 1922 წლიდან 1924 წლის აპრილამდე გამოდიოდა კვირაში ერთხელ, შემდეგ — კვირაში 2-ჯერ, რედაქტორი — სარედაქციო კოლეგია. აშუქებდა საქართველოს კომკავშირული ცხოვრების უმნიშვნელოვანეს მოვლენებს; მკითხველებს გააცნო რუსეთსა და მთელ მსოფლიოში მიმდინარე რევოლიციურ გარდაქმნათა ამსახველი მასალები. დაიბეჭდა სტატიები ახალგაზრდა თაობის ინტერნაციონალურ აღზრდაზე, შემდგომი შეკავშირებისა და კონტრრევოლუციური ძალებთან ბრძოლის აუცილებლობაზე. სისტემატურად აქვეყნებდა წერილებს ვ.ი. ლენინის ცხოვრებისა და მოღვაწეობის შესახებ. 1923 წლის 15 ოქტომბრიდან 1924 წლის 9 ივნისამდე „სპარტაკი“ რუსულ ენაზეც გამოდიოდა „იუნოშესკაია პრავდის“ სახელწოდებით კვირაში ერთხელ. 1925 წლის 8 დეკემბრიდან „სპარტაკის“ ნაცვლად გამოვიდა „ახალგაზრდა კომუნისტი“. ტირაჟი 2-4 ათასი. გაბუნია გ., ქართული საბჭოთა ენციკლოპედია, ტ. 9, თბ., 1985. — გვ. 508.
ალმადინა

ალმადინა (პორტ. Almadina) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 6 360 ადამიანს შეადგენდა. ფართობი 246.894 კმ²-ია. მოსახლეობის სიმჭიდროვე 25.76 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
არატაკა

არატაკა (პორტ. Arataca) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 10 403 ადამიანს შეადგენდა. ფართობი 375 206 კმ²-ია. მოსახლეობის სიმჭიდროვე 23.9 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
აურელინუ-ლეალი

აურელინუ-ლეალი (პორტ. Aurelino Leal) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 13 599 ადამიანს შეადგენდა. ფართობი 446.446 კმ²-ია. მოსახლეობის სიმჭიდროვე 30.46 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
ბარა-დუ-როშა

ბარა-დუ-როშა (პორტ. Barra do Rocha) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 6 336 ადამიანს შეადგენდა. ფართობი 192.556 კმ²-ია. მოსახლეობის სიმჭიდროვე 32.9 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
ბელმონტი (ბაია)

ბელმონტი (პორტ. Belmonte) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 21 838 ადამიანს შეადგენდა. ფართობი 2 009.896 კმ²-ია. მოსახლეობის სიმჭიდროვე 10.87 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
ბუერარემა

ბუერარემა (პორტ. Buerarema) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 18 622 ადამიანს შეადგენდა. ფართობი 209.559 კმ²-ია. მოსახლეობის სიმჭიდროვე 88.86 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
კამაკანი

კამაკანი (პორტ. Camacan) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 31 468 ადამიანს შეადგენდა. ფართობი 632.926 კმ²-ია. მოსახლეობის სიმჭიდროვე 49.72 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
კანავიეირასი

კანავიეირასი (პორტ. Canavieiras) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 32 331 ადამიანს შეადგენდა. ფართობი 1 375.556 კმ²-ია. მოსახლეობის სიმჭიდროვე 23.5 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
კოარასი

კოარასი (პორტ. Coaraci) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 20 964 ადამიანს შეადგენდა. ფართობი 296.820 კმ²-ია. მოსახლეობის სიმჭიდროვე 70.63 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
ფირმინუ-ალვისი

ფირმინუ-ალვისი (პორტ. Firmino Alves) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 5 385 ადამიანს შეადგენდა. ფართობი 159.397 კმ²-ია. მოსახლეობის სიმჭიდროვე 33.78 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები